Príloha č. 6 k Vnútornému predpisu č. 2/2025

Podmienky prijatia na študijné programy 2. stupňa


Uchádzač o štúdium musí vo všeobecnosti spĺňať nasledovné predpoklady:
• ukončené vysokoškolské vzdelanie 1. stupňa v požadovanom študijnom odbore a študijnom programe  (v prípade vyššieho počtu uchádzačov ako je predpokladaný počet prijatých uchádzačov na daný študijný program,  fakulta výber uchádzačov uskutočňuje na základe váženého študijného priemeru za celé Bc. štúdium a uchádzať môže získať max. 100 bodov)
• úspešné absolvovanie prijímacej skúšky pre daný študijný program 
(prijímacia skúška - talentová/ústna/písomná vrátane jej častí sa hodnotí max. 300 bodmi)

Kritériá prijatia platia rovnako pre štúdium v dennej aj externej forme.


Jednopredmetové študijné programy


LIEČEBNÁ PEDAGOGIKA
Podmienky prijatia sú:
· ukončené bakalárske štúdium v študijnom programe liečebná pedagogika.
· V prípade vyššieho počtu uchádzačov ako je predpokladaný počet prijatých uchádzačov na daný študijný program, fakulta výber uchádzačov uskutočňuje na základe váženého študijného priemeru za celé Bc. štúdium (max. 100 bodov).


UČITEĽSTVO PRE PRIMÁRNE VZDELÁVANIE
Podmienky prijatia sú:
· ukončené bakalárske štúdium v študijnom programe predškolská a elementárna pedagogika, učiteľstvo pre predprimárne vzdelávanie, prípadne učiteľstvo pre materské školy a vychovávateľstvo pre školské kluby. 
· V prípade vyššieho počtu uchádzačov ako je predpokladaný počet prijatých uchádzačov na daný študijný program sa realizuje výber uchádzačov.

Výber uchádzačov sa uskutočňuje na základe prijímacej skúšky (max. 300 bodov). Prijímacia skúška pozostáva z dvoch častí:
· Písomnú časť tvorí krátky diktát zo slovenského jazyka a jednoduché úlohy na overenie úrovne kritického a logického myslenia. Cieľom diktátu je preveriť u uchádzačov znalosť gramatických a pravopisných princípov slovenského jazyka. Cieľom ďalších úloh bude overiť schopnosti používať elementárnu matematiku pri riešení jednoduchých praktických situácií.   
· Ústnu časť tvorí rozhovor s členmi komisie, ktorá posúdi úroveň komunikácie obsahovo zameranú na všeobecný prehľad uchádzača v oblasti predprimárneho a primárneho vzdelávania, vážnosť  a hĺbku záujmu o štúdium učiteľstva primárneho vzdelávania, ktoré budú posúdené na základe motivačného listu uchádzača. Uchádzač si motivačný list prinesie so sebou v deň konania ústneho pohovoru. 

SOCIÁLNA PRÁCA
Podmienky prijatia sú: 
· ukončené bakalárske štúdium v študijnom odbore sociálna práca.
· Úspešné absolvovanie prijímacej skúšky.

Uchádzač o štúdium vykoná ústnu (talentovú) skúšku formou individuálneho rozhovoru, ktorý bude zameraný na integráciu poznatkov získaných v bakalárskom stupni štúdia – uchádzač o štúdium predstaví vlastnú tému, t. j. sociálny jav (vychádzajúc z konceptu bakalárskej práce). Uchádzač zasadí diskutovanú tému do kontextu spoločenských vied a s prienikom do magisterského stupňa štúdia sociálnej práce. 
Cieľmi ústnej prijímacej skúšky sú: 
· posúdiť schopnosť integratívneho myslenia 
· posúdiť úroveň kognitívnych schopností práce s teoretickými poznatkami 
· posúdiť kvalitu kritického myslenia 
· posúdiť prezentačné a iné sociálne zručnosti. 


ŠPECIÁLNA  PEDAGOGIKA 
Podmienky prijatia sú:
· ukončené bakalárske štúdium  primárne v študijnom programe špeciálna pedagogika. 
· Absolventi Bc. štúdia špeciálnej pedagogiky, Pedagogickej fakulty UK, môžu byť prijatí bez prijímacej skúšky, v prípade vyššieho počtu uchádzačov ako je predpokladaný počet prijatých uchádzačov, sa výber uskutočňuje na základe váženého študijného priemeru za celé Bc. štúdium (max. 100 bodov). 
· Absolventi študijného programu špeciálna pedagogika (Bc. stupeň) z iných pedagogických fakúlt a absolventi bakalárskeho štúdia predškolská a elementárna pedagogika, sociálna pedagogika, príp. analogických učiteľských študijných programov, sú prijímaní na základe vykonania rozdielových prijímacích skúšok (max. 300 bodov).  Rozdielové prijímacie skúšky sú písomné a realizujú sa z predmetov:
· písomný test zo špeciálnej pedagogiky 
· písomný test z predmetov, ktoré budú závisieť od zvolených dvoch špecializácií.   
Odporúčaná literatúra:
Vašek, Š.: Základy špeciálnej pedagogiky, Sapientia, Bratislava, 5.doplnené vydanie, 2011, ISBN 978-80-89229-21-5. 
Vašek, Š. a kol.: Špeciálna pedagogika – terminologický a výkladový slovník, SPN, Bratislava 1994, ISBN 80-08-01217-X. 
Fischer,S., Škoda, J.: Speciální pedagogika, TRITON, Praha/Kroměříž,2008
Harčaríková, T.: Základy pedagogiky jednotlivcov so špecifickými poruchami učenia, IRIS, Bratislava, 2010 ISBN 978-80-89238-31-6. 
Harčaríková, T.: Pedagogika telesne postihnutých, chorých a zdravotne oslabených - teoretické základy, IRIS, Bratislava, 2011 ISBN 978-80-89238-59-0
Kastelová, A.: Diagnostika v špeciálnej pedagogike, Sapientia, Bratislava, 2012.  ISBN 978-80-89229-24-6. 
Kolektív autorov:  Pamätnica 1967-2007, 40 rokov denného vysokoškolského štúdia špeciálnej pedagogiky na UK v Bratislave, UK ,PdF UK, KŠP, vo vyd. MABAG spol.s r.o., Bratislava, 2007. 
Lopúchová, J.: Základy pedagogiky zrakovo postihnutých, IRIS, Bratislava, 2011. ISBN 978-80-89238-61-3. 
Ludíková, L. a kol.: Kombinované vady, UP Olomouc, 2005


Kombinované učiteľské študijné programy
Kombinované učiteľské študijné programy sa skladajú vždy z dvoch aprobácií (predmetov). Podmienky prijatia sú uvádzané pre každú aprobáciu samostatne.

UČITEĽSTVO ANGLICKÉHO JAZYKA A LITERATÚRY V KOMBINÁCII
Podmienky prijatia sú:
· ukončené bakalárske štúdium v danom študijnom programe. 
· V prípade vyššieho počtu uchádzačov ako je predpokladaný počet prijatých uchádzačov na daný študijný program, fakulta výber uchádzačov uskutočňuje na základe váženého študijného priemeru za celé Bc. štúdium (max. 100 bodov).

UČITEĽSTVO NEMECKÉHO JAZYKA V KOMBINÁCII
Podmienky prijatia sú:
· ukončené bakalárske štúdium v danom študijnom programe. 
· prípade vyššieho počtu uchádzačov ako je predpokladaný počet prijatých uchádzačov na daný študijný program, fakulta výber uchádzačov uskutočňuje na základe váženého študijného priemeru za celé Bc. štúdium (max. 100 bodov).
V prípade nízkeho počtu uchádzačov (menej ako päť podaných prihlášok) si fakulta vyhradzuje právo neotvoriť študijný program.


UČITEĽSTVO ŠPANIELSKEHO JAZYKA A LITERATÚRY V KOMBINÁCII
Podmienky prijatia sú:
· ukončené štúdium prvého (bakalárskeho) stupňa v študijnom odbore 38. učiteľstvo a pedagogické vedy, 1.1.1 učiteľstvo akademických predmetov alebo v príbuznom študijnom odbore 1.1.3 učiteľstvo umelecko-výchovných a výchovných predmetov. 
· V prípade vyššieho počtu uchádzačov ako je predpokladaný počet prijatých uchádzačov na daný študijný program, fakulta výber uchádzačov uskutočňuje na základe váženého študijného priemeru za celé Bc. štúdium (max. 100 bodov). 


UČITEĽSTVO TALIANSKEHO JAZYKA A LITERATÚRY V KOMBINÁCII
Podmienky prijatia sú:
· ukončené štúdium prvého (bakalárskeho) stupňa v študijnom odbore 38. učiteľstvo a pedagogické vedy, 1.1.1 učiteľstvo akademických predmetov alebo v príbuznom študijnom odbore 1.1.3 učiteľstvo umelecko-výchovných a výchovných predmetov. 
· V prípade vyššieho počtu uchádzačov ako je predpokladaný počet prijatých uchádzačov na daný študijný program, fakulta výber uchádzačov uskutočňuje na základe váženého študijného priemeru za celé Bc. štúdium (max. 100 bodov). 


UČITEĽSTVO SLOVENSKÉHO JAZYKA  A  LITERATÚRY  V KOMBINÁCII
Podmienky prijatia sú:
· ukončené bakalárske štúdium v tom istom študijnom programe.
· V prípade vyššieho počtu uchádzačov ako je predpokladaný počet prijatých uchádzačov na daný študijný program, fakulta výber uchádzačov uskutočňuje na základe váženého študijného priemeru za celé Bc. štúdium (max. 100 bodov).


UČITEĽSTVO HISTÓRIE V KOMBINÁCII
Podmienky prijatia sú:
· ukončené bakalárske štúdium v danom študijnom programe. 
· V prípade vyššieho počtu uchádzačov ako je predpokladaný počet prijatých uchádzačov na daný študijný program, fakulta výber uchádzačov uskutočňuje na základe váženého študijného priemeru za celé Bc. štúdium (max. 100 bodov).


UČITEĽSTVO VÝCHOVY K OBČIANSTVU V KOMBINÁCII
Podmienky prijatia sú:
· ukončené bakalárske štúdium v danom študijnom programe. 
· V prípade vyššieho počtu uchádzačov ako je predpokladaný počet prijatých uchádzačov na daný študijný program, fakulta výber uchádzačov uskutočňuje na základe váženého študijného priemeru za celé Bc. štúdium (max. 100 bodov).

UČITEĽSTVO PEDAGOGIKY V KOMBINÁCII
Podmienky prijatia sú:
· ukončené bakalárske štúdium v danom študijnom programe. 
· V prípade vyššieho počtu uchádzačov ako je predpokladaný počet prijatých uchádzačov na daný študijný program, fakulta výber uchádzačov uskutočňuje na základe váženého študijného priemeru za celé Bc. štúdium (max. 100 bodov).
V prípade nízkeho počtu prijatých uchádzačov (min. 7 prijatých uchádzačov) si fakulta vyhradzuje právo neotvoriť študijný program.


UČITEĽSTVO PSYCHOLÓGIE V KOMBINÁCII
Podmienky prijatia sú:
· ukončené bakalárske štúdium v danom študijnom programe. 
· V prípade vyššieho počtu uchádzačov ako je predpokladaný počet prijatých uchádzačov na daný študijný program, fakulta výber uchádzačov uskutočňuje na základe váženého študijného priemeru za celé Bc. štúdium (max. 100 bodov).


VÝTVARNÁ EDUKÁCIA V KOMBINÁCII
Podmienky prijatia sú:
· ukončené bakalárske štúdium v danom študijnom programe.
· Úspešné absolvovanie prijímacej skúšky (max. 300 bodov).

Prijímacou skúškou má uchádzač preukázať vážny záujem o študijný odbor a študijný program, úroveň a hĺbku vedomostí, zručností a tvorivej invencie pre štúdium náročného študijného programu.  Prijímacia skúška bude pozostávať z:
· písomnej skúšky, ktorá má formu testu, zameraného na zistenie stavu vedomostí a všeobecný prehľad uchádzača v oblasti výtvarného umenia a kultúry  
· talentovej skúšky, ktorá pozostáva z prezentácie súboru domácich prípadne školských prác. Teda prezentácie najlepších výtvarných prác alebo projektov, realizovaných v období za posledné 4 roky pred konaním skúšky. Počas prezentácie prác je priestor pre ústnu rozpravu s členmi komisie. Odporúča sa výstupy spracovať vo forme portfólia alebo prezentácie, ktorú je možné priniesť v digitálnej, alebo tlačenej forme. Vítané je aj predloženie originálov prác, ak to ich realizácia umožňuje.  

